శ్రీలంక, బంగ్లాదేశ్ సహా 5 దేశాల్లో సత్ఫలితాలుభారత్ సహా 5 దేశాల్లో పురుగు మందుల నియంత్రణనియంత్రణ కాదు నిషేధమే మంచిది: బ్రిటన్ పరిశోధకులులండన్, ఆగస్టు 12: వర్షాల్లేకనో, వరదల వల్లో రైతులు పంటను నష్టపోతున్నారు. వాటన్నింటినీ తట్టుకుని పంటను దక్కించుకున్నా దళారుల రాజ్యంలో సరైన ధర రాక నష్టపోతున్నారు. వాటికి తోడు పంట పెట్టుబడికి చేసిన అప్పులు మూటల్లా పెరిగిపోయి రైతన్న నడ్డి విరుస్తున్నాయి. వాటికి సరైన పరిష్కారం చావే అనుకుని పంటకు కొట్టాల్సిన పురుగు మందులను గొంతులోకి ఒంపేసుకుని జీవం విడుస్తున్నాడు రైతు. ఇలా ఉసురు తీసుకుంటున్న రైతును కాపాడేందుకు పరిశోధకులు ఓ పరిష్కారం చూపిస్తున్నారు. ఆ పరిష్కారమే ప్రమాదకర పురుగు మందులను నిషేధించడం. అవును, పురుగు మందుల దిగుమతి, అమ్మకాలపై నిషేధం విధిస్తే రైతుల ఆత్మహత్యలు తగ్గుతాయంటున్నారు. బ్రిటన్కు చెందిన బ్రిస్టల్ యూనివర్సిటీకి చెందిన పరిశోధకులు దీనిపై అధ్యయనం చేశారు. 14-20ు ఆత్మహత్యలు పురుగు మందుల వల్లే సంభవిస్తున్నాయన్న ప్రపంచ ఆరోగ్య సంస్థ నివేదిక ఆధారంగా ఈ అధ్యయనం చేశారు. ప్రమాదకర పురుగు మందులను నిషేధించడం ద్వారా ఏటా కొన్నివేల ఆత్మహత్యలను నివారించవచ్చని అధ్యయనానికి నేతృత్వం వహించిన ప్రొఫెసర్ డేవిడ్ గనెల్ చెప్పారు. ప్రపంచ వ్యాప్తంగా వాటిని నిషేధిస్తే పొలాల్లో వాటి వాడకం తగ్గిపోతుందన్నారు. 16 దేశాలపై (5 అల్ప, మధ్య ఆదాయ దేశాలు, 11 అధిక ఆదాయ దేశాలు) 27 అధ్యయనాలు నిర్వహించారు. శ్రీలంక, బంగ్లాదేశ్ సహా 6 దేశాల్లో నిషేధం విధించగా 5 దేశాల్లో ఫలితాలు కనిపించాయన్నారు. శ్రీలంక, బంగ్లాదేశ్ల్లో ఆత్మ హత్యలు గణనీయంగా తగ్గిపోయాయన్నారు. భారత్ సహా 5 దేశాల్లో వాటి అమ్మకాలపై ఆంక్షలు విధించగా ఆశాజనక ఫలితాలు కనిపించలేదన్నారు. ప్రమాదకర పురుగుమందులను వాడుతున్న అల్ప, మధ్య ఆదాయ దేశాల్లో నిషేధించాలని, వాటి స్థానంలో మెరుగైన కలుపు నివారణకు సురక్షిత, తక్కువ విషపూరిత మందులు తేవాలని సూచించారు. పురుగు మందులను నిషేధిస్తే పంట దిగుబడులు తగ్గే అవకాశం ఉందన్న వాదనలను ఆయన కొట్టిపారేశారు.
srilanka, bangladesh sahaa 5 deshaallo satphalitaalubhaart sahaa 5 deshaallo purugu mandula niyantrananiyantrana kaadu nishedhame manchidi: briton parisodhakululandan, aagastu 12: varshaallekano, varadala vallo raitulu pantanu nashtapotunnaru. vaatannintinii tattukuni pantanu dakkinchukunna dalaarula raajyamlo saraina dhara raaka nashtapotunnaru. vaatiki thodu panta pettubadiki chesina appulu mootalla perigipoyi raitanna naddi virustunnaayi. vaatiki saraina parishkaaram chaave anukuni pantaku kottalsina purugu mandulanu gontuloki ompesukuni jeevam vidustunnadu raitu. ilaa usuru teesukuntunna raitunu kaapaadenduku parisodhakulu oo parishkaaram chuupistunnaaru. aa parishkaarame pramaadakara purugu mandulanu nishedhinchadam. avunu, purugu mandula digumati, ammakaalapai nishedham vidhiste raitula aatmahatyalu taggutaayantunnaaru. britonku chendina bristal universityki chendina parisodhakulu deenipai adhyayanam chesaru. 14-20u aatmahatyalu purugu mandula valle sambhavistunnaayanna prapancha aarogya samstha nivedika aadhaaramgaa ee adhyayanam chesaru. pramaadakara purugu mandulanu nishedhinchadam dwara eta konnivela aatmahatyalanu nivaarinchavacchani adhyayanaaniki netrutvam vahinchina professor david ganel cheppaaru. prapancha vyaaptamgaa vaatini nishedhiste polaallo vaati vaadakam taggipotundannaru. 16 deshaalapai (5 alpa, madhya aadaaya deshaalu, 11 adhika aadaaya deshaalu) 27 adhyayanaalu nirvahinchaaru. srilanka, bangladesh sahaa 6 deshaallo nishedham vidhinchagaa 5 deshaallo phalitaalu kanipinchaayannaaru. srilanka, bangladeshllo aatma hatyalu gananeeyamgaa taggipoyaayannaaru. bharat sahaa 5 deshaallo vaati ammakaalapai aankshalu vidhinchagaa aasaajanaka phalitaalu kanipinchaledannaru. pramaadakara purugumandulanu vaadutunna alpa, madhya aadaaya deshaallo nishedhinchaalani, vaati sthaanamlo merugaina kalupu nivaaranaku surakshita, takkuva vishapuurita mandulu tevalani suuchimchaaru. purugu mandulanu nishedhiste panta digubadulu tagge avakaasam undanna vaadanalanu aayana kottipaaresaaru.